43 
den store Knivmusling, Solen ensis og den meget langarmede 
Ophiur Ophiocnida brachiata (Mont.). Begge disse Former vil mu¬ 
ligvis kunne findes på samme Måde her ved vore sønderjydske 
Kyster ved exfraordinært stærkt Lavvande. (Ophiocnida er taget 
udfor den sønderjydske Kyst på ca. 30 M. Dybde, men findes uden 
Tvivl også på betydelig lavere Vand.) 
På talrige Steder i Stillehavsegnene og i Vestindien har jeg 
fundet en overordentlig rig Fauna på lignende Sandstrands-Lokali¬ 
teter ved stærk Ebbe: forskellige Synaptider, Ophiurer (især af 
Amphiuridernes Familie), Spatangider, Clypeastrider („Sanddollars“), 
Sipunculider, Enteropneuster, Muslinger, Nemertiner, Annelider — 
alt sammen Former, der findes helt nedgravet i Sandet. På Lokali¬ 
teter, hvor der ingen Brænding er, finder man også forskellige 
Former, som ikke kan grave sig ned, såsom Renilla og Cavernu- 
laria. Også Amphioxus findes på sådanne Lokaliteter og kan der 
graves op af Sandet i Mængde. En sådan udpræget, overordentlig 
rig Sandstrandskyst fandt jeg f. Ex. på den lille 0 Taboguilla i 
Panama-Bugten. En indgående Skildring af de tropiske Sandstrands- 
Områder, mod hvis rige Fauna vor egen er for intet at regne, 
ligger dog udenfor nærværende Afhandlings Plan. 
En meget ejendommelig Sandstrands-Lokalitet har jeg fundet 
ved Blåvandshuk. I Læ af den lange Sandtunge, der her strækker 
sig ud langs Revets Nordside, er der en Strækning, hvor Bunden 
er ganske løs og blød og indeholder en Masse Skalstumper. Fau- 
na’en var her mærkelig fattig, formodentlig fordi Forholdene her 
er meget ustabile. Kun enkelte Nephthys ciliata fandtes, men ingen 
Aricia , enkelte Tellina tenuis og unge Nlactra subtruncata. Derimod 
var de sædvanlige Amphipoder og Isopoder tilstede i Antal; des¬ 
uden fandtes her et Exemplar af den hos os meget sjældne Axius 
nodulosus Meinert. 1 ) At den virkelig hører hjemme på sådanne 
ejendommelige Sandstrands-Lokaliteter med ganske blød Sandbund, 
må jeg slutte fra Iagttagelser over andre lignende Lokaliteter, bl. a. 
på Vancouver Island, hvor beslægtede Krebsdyrformer fandtes i 
Mængde. Nævnes skal endvidere, at jeg her fandt Åleunger 
gravende i Sandet, ganske svarende til, hvad jeg har iagttaget 
b Da Exemplaret på en eller anden Måde er forsvundet, før drt kunde 
blive nøjere undersøgt, er Bestemmelsen ikke helt sikker; muligvis har 
det været en Gebia eller Upogebia. 
